Նատալյա Պոգոնինա

**Նատալյա Անդրեևնա Պոգոնինա** , , ռուս շախմատիստուհի է, կանանց գրոսմայստերի (WGM), 2015 թվականի շախմատի կանանց աշխարհի առաջնության փոխչեմպիոն, Ռուսաստանի կանանց կրկնակի չեմպիոն (2012 և 2018 թվականներ), Ռուսաստանի հավաքականի անդամ, 2012 և 2014 թվականների կանանց շախմատի օլիմպիադաների ոսկե մեդալակիր, 2011 թվականի կանանց Եվրոպայի թիմային առաջնության ոսկե մեդալակիր։

## Կենսագրություն
Նատալյա Պոգոնինան ծնվել է 1985 թվականին։ Նրան պապը 5 տարեկանում ծանոթացրել է շախմատին։ 1993 թվականից՝ դպրոցի շաշկի մրցաշարում հաղթելուց հետո, նա սկսել է զբաղվել շախմատով։

Նա առաջին անգամ ուշադրության կենտրոնում է հայտնվել 1998 թվականին, երբ հաղթել է Ռուսաստանի մինչև 14 տարեկան աղջիկների առաջնությունում։ Նատալյա Պոգոնինան երկու ոսկե մեդալ է նվաճել Եվրոպայի շախմատի պատանեկան առաջնությունում՝ 2000 թվականին մինչև 16 տարեկան աղջիկների և 2003 թվականին՝ մինչև 18 տարեկանների կատեգորիայում։ 2004 թվականին նրան շնորհվել է կանանց գրոսմայստերի կոչում։

Նրա մյուս հաղթանակներից են՝ 2005 թվականին Բիկովայի հուշամրցաշարը, 2007 թվականին Ռուդենկոյի հուշամրցաշարը։ 2008 թվականին կանանց շախմատի աշխարհի համալսարանական առաջնությունում նա կիսել է առաջին տեղը։

2008 թվականին Պեկինում կայացած առաջին Համաշխարհային մտավոր մարզական խաղերում նա նվաճել է ոսկե մեդալ՝ թիմային կայծակնային և բրոնզե մեդալ՝ թիմային արագ շախմատում։ Նույն թվականին Դրեզդենում կայացած Շախմատային օլիմպիադայում նա 5-րդ խաղատախտակի վրա 7 հնարավորից վաստակել է 6 միավոր։ 2009 թվականիՆ Մոսկվայի բաց առաջնությունում Նատալյա Պոգոնինան 9 հնարավորից վաստակել է 8 միավոր և զբաղեցրել առաջին տեղը։ Նույն թվականի կանանց Եվրոպայի անհատական առաջնությունում (թայ-բրեյքում) նա զբաղեցրել է երրորդ տեղը։

2011 թվականին Պոգոնինան ոսկե մեդալներ է նվաճել կանանց Եվրոպայի ակումբային գավաթում, շախմատի Եվրոպայի թիմային առաջնությունում։ Նույն թվականին արծաթ է նվաճել Կանանց շախմատի աշխարհի թիմային առաջնությունում։ 2012 թվականի օգոստոսին դարձել է Ռուսաստանի կանանց շախմատի չեմպիոն։

Ռուսաստանի կանանց հավաքականի կազմում որպես պահեստային խաղացող ութ պարտիա է խաղացել 2012 թվականի Շախմատի օլիմպիադայում և նվաճել ոսկի մեդալ։  Եվս մեկ ոսկի մեդալ է նվաճել այդ օլիմպիադայից՝ 5-րդ խաղատախտակի վրա անհատական լավագույն արդյունքի համար։

2014 թվականին նա Ռուսաստանի կանանց հավաքականի կազմում նվաճել է ևս մեկ ոսկե մեդալ՝ Թրոմսյոյում տեղի ունեցած 41-րդ շախմատային օլիմպիադայում։

2015 թվականի կանանց աշխարհի առաջնության եզրափակչում նա տանուլ է տվել ուկրաինուհի Մարիա Մուզիչուկին։

## Այլ գործունեություն
2009 թվականից Նատալյա Պոգոնինան Chess.com կայքի սյնունակագիր է, նաև զբաղվում է շախմատային բլոգերի գործունեությամբ, եղել է շախմատային իրադարձությունների հաղորդավար և մեկնաբան մի շարք շախմատային կայքերում, հատկապես՝ ChessGames.com և Chessdom.com կայքերում.։

2009 թվականին հայտարարել է, որ ինքը և Պյոտր Ժդանովը կթողարկեն «Շախմատային Կամա Սուտրա» գիրքը։ Գիրքը մինչ օրս չի հրատարակվել, սակայն միջազգային լրատվամիջոցների կողմից մեծ ուշադրության է արժանացել։

## Անձնական կյանք
Նատալյա Պոգոնինան սովորել է Սարատովի պետական իրավաբանական ակադեմիայում, սիրում է երաժշտություն, լուսանկարչություն, ճանապարհորդություն, սպորտ, գրականություն և պոեզիա։ Նրա մասնակցային անունը առցանց շախմատային ակումբում «Բագիրա» է։

2009 թվականի հունիսի 5-ին նա ամուսնացել է տեղեկատվական տեխնոլոգիայի մասնագետ Պյոտր Ժդանովի հետ, նույն թվականին ծնվել է նրանց որդին՝ Նիկոլայը։

## Վարկանիշի փոփոխություն

## Ծանոթագրություններ

## Արտաքին հղումներ
*Անձնական քարտը ՖԻԴԵ-ի կայքում
*Անձնական քարտը 365chess.com կայքում
*Պարտիաները Chessgames.com կայքում
*Natalia Pogonina
*Interview with Natalya Pogonina
*Interview with Natalia Pogonina
*Photo collection of Pogonina and other members of the Russian Chess Team

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատի կանանց գրոսմայստերներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Ռուսաստանի սպորտի վարպետներ